Lauri Pöyhönen

Lauri Helge Johannes Pöyhönen (24. joulukuuta 1922 Terijoki – 13. lokakuuta 1989) oli suomalainen juristi ja yritysjohtaja.

Pöyhönen kirjoitti ylioppilaaksi vuonna 1941 ja suoritti ylemmän oikeustutkinnon Helsingin yliopistossa 1947. Varatuomarin arvon hän sai 1950. Pöyhönen työskenteli Suomen Puunjalostusteollisuuden Työnantajaliiton asiamiehenä 1951–1955, Rauma-Repolan Rauman tehtaiden lakimiehenä, osastopäällikkönä ja apulaisjohtajana 1955–1970, Yhtyneiden Paperitehtaiden varatoimitusjohtajana 1970–1976 sekä Ovakon toimitusjohtajana 1978–1983. 

Pöyhönen oli muun muassa Rauman kaupunginvaltuuston jäsen 1961–1964 ja Suomen Työnantajain Keskusliiton varapuheenjohtaja 1968–1970. Eläkkeelle jäätyään hän toimi vielä Suomen Palloliiton puheenjohtajana vuosina 1983–1987. 

Lauri Pöyhösen isä oli eversi Yrjö Pöyhönen ja äiti Pietarissa syntynyt Lydia Osetskaja (s. 1900).

Kirjallisuutta

Lähteet 

Suomalaiset juristit
Suomalaiset yritysjohtajat
Suomalaiset jalkapallovaikuttajat
Rauman kaupunginvaltuutetut
Vuonna 1922 syntyneet
Vuonna 1989 kuolleet